
Republika e Kosovës
Republika Kosovo - Republic of Kosovo
Qeveria – Vlada – Government
Ministria e Mjedisit dhe Planifikimit Hapësinor
Ministarstvo Životne Sredine i Prostornog Planiranja
Ministry of Environment and Spatial  Planning

THIRRJA PËR APLIKIM
Për Skemën e Subvencioneve për Start-up dhe Ndërmarrje për Riciklim dhe Ekonomi Qarkore
1. Qëllimi i thirrjes
Ministria e Mjedisit dhe Planifikimit Hapësinor fton start-up-et dhe ndërmarrjet e vogla të regjistruara në Republikën e Kosovës të aplikojnë për mbështetje financiare për ide dhe projekte të lidhura drejtpërdrejt me mbeturinat, riciklimin dhe ekonominë qarkore.
Thirrja synon të mbështesë zgjidhje të qarta, të realizueshme dhe me ndikim të matshëm mjedisor dhe ekonomik, me potencial për t’u demonstruar, zgjeruar ose replikuar. 
2. Buxheti dhe madhësia e subvencionit
	Elementi
	Vlera

	Buxheti total i skemës
	200,000 €

	Subvencioni minimal për projekt
	5,000 €

	Subvencioni maksimal për projekt
	20,000 €



MMPH ka të drejtën të ndryshojë kufijtë financiarë në përputhje me buxhetin e disponueshëm dhe prioritetet e thirrjes.

3. Aplikantët e pranueshëm
· Start-up të regjistruara në Republikën e Kosovës.
· Ndërmarrje të vogla të regjistruara në Republikën e Kosovës që prezantojnë një produkt, shërbim, proces ose model të ri në fushën e skemës.


4. Kushtet minimale
· Të jetë subjekt juridik i regjistruar në Republikën e Kosovës;
· Të veprojë në përputhje me legjislacionin në fuqi;
· Të mos jetë në procedurë falimentimi ose likuidimi;
· Të ketë përmbushur detyrimet tatimore dhe ligjore, sipas kërkesave të thirrjes;
· Të mos jetë i dënuar për keqpërdorim të fondeve publike;
· Të mos ketë konflikt interesi me autoritetin përgjegjës;
· Të paraqesë ide të qartë dhe konkrete, problem të identifikuar, zgjidhje dhe mënyrë matjeje të rezultatit;
· Të dëshmojë realizueshmërinë teknike dhe financiare të projektit.
5. Prioritetet tematike
· Prioriteti 1 | Parandalimi, ripërdorimi, ndarja dhe riciklimi i mbeturinave: ndarja në burim, rritja e materialeve të mbledhura/riciklueshme, ripërdorimi, riparimi dhe zgjatja e ciklit jetësor, sisteme që reduktojnë dërgimin në deponi.
· Prioriteti 2 | Përpunimi i kategorive specifike: plastikë dhe ambalazh, tekstile, mbeturina organike dhe kompostim, goma dhe materiale të tjera të vështira për riciklim.
· Prioriteti 3 | Produkte, shërbime dhe modele të reja biznesi: produkte nga materiale të ricikluara/ripërdorura, prototipe, teknologji/pajisje, zgjidhje digjitale dhe modele biznesi për tregun e materialeve të ricikluara.
6. Aktivitetet e pranueshme
· Blerja e pajisjeve, makinerive dhe mjeteve të nevojshme për ndarje, përpunim ose riciklim;
· Pajisje për kompostim dhe përpunim të mbeturinave organike;
· Zhvillimi dhe testimi i prototipeve;
· Zhvillimi ose përshtatja e teknologjive dhe proceseve të riciklimit;
· Zhvillimi i produkteve të reja nga materiale të ricikluara ose të ripërdorura;
· Software dhe zgjidhje digjitale të lidhura drejtpërdrejt me projektin;
· Testime teknike, analiza laboratorike, certifikime ose standardizime të nevojshme;
· [bookmark: _GoBack]Shpenzime të tjera të domosdoshme dhe të arsyeshme të përcaktuara në thirrje.
7. Kriteret e vlerësimit
	Kriteri
	Pikë

	Ndikimi i projektit në reduktimin e mbeturinave
	30

	Realizueshmëria teknike dhe plani i zbatimit
	25

	Inovacioni / ideja kreative
	15

	Qëndrueshmëria e modelit të biznesit dhe potenciali për rritje/shkallëzim
	15

	Arsyeshmëria e buxhetit dhe efektiviteti i kostos
	10

	Përfshirja e komunitetit
	5

	Gjithsej
	100


Pragu minimal: 70 pikë. Në rast pikësh të barabarta, përparësi i jepet projektit me ndikim më të madh në reduktim/riciklim, ide më të qartë e të realizueshme dhe potencial më të madh për rritje/shkallëzim.
8. Procesi
· Publikimi i thirrjes, ToR-it, formularëve, afateve, kritereve dhe dokumentacionit.
· Pranimi i aplikimeve brenda afatit dhe mënyrës së përcaktuar.
· Verifikimi administrativ i afatit, dokumentacionit, statusit dhe pranueshmërisë.
· Vlerësimi teknik sipas matricës së pikëzimit.
· Përgatitja e listës së projekteve të rekomanduara dhe miratimi nga komisioni vlerësues.
· Njoftimi i aplikuesve.
· Nënshkrimi i marrëveshjes së subvencionit.
9. Dokumentet për aplikim
· Formulari i plotësuar dhe i nënshkruar i aplikimit;
· Formulari i buxhetit;
· Dokumentet që dëshmojnë regjistrimin e subjektit juridik;
· Dokumentet/dëshmitë për përmbushjen e detyrimeve tatimore dhe ligjore, sipas kërkesave të thirrjes;
· Deklarata për konfliktin e interesit, vërtetësinë e të dhënave, mungesën e mashtrimit/keqpërdorimit dhe financimit të dyfishtë;
· Dokumente teknike ose financiare mbështetëse që kërkohen sipas natyrës së projektit.
10. Monitorimi, raportimi dhe kthimi i mjeteve
Monitorimi përfshin shqyrtimin e raporteve narrative dhe financiare, verifikimin e faturave dhe dokumenteve, vizita në terren kur është e nevojshme, verifikimin e pajisjeve/prototipeve/investimeve dhe kërkimin e informatave shtesë. Raportimi përfshin raport progresi kur kërkohet, raport përfundimtar narrativ, raport financiar përfundimtar, dokumentacion mbështetës dhe evidenca të rezultateve. Shkeljet, përfshirë mashtrimin, falsifikimin, korrupsionin, ryshfetin, keqpërdorimin e fondeve ose financimin e dyfishtë, mund të sjellin kthimin e mjeteve sipas legjislacionit dhe marrëveshjes.
11. Mënyra e Dorëzimit dhe Afati i Aplikimit
	[bookmark: _heading=h.7o276pqip0vz]Mënyra e dorëzimit:
	Thirrjet dorëzohen në mënyrë fizike në MMPH dhe përvec kopjes së fortë kërkohet edhe një kopje elektronike.

	Afati:
	Aplikacionet pranohen nga data e publikimit të thirrjes deri më 23.10.2026

	Kontakti dhe afati për pyetje:
	Pyetjet e juaja lidhur me thirrjen mund t’i drejtoni në e-mail adresën miradije.gerguri@rks-gov.net deri me datën 16.10.2026






2. Dokumentet Përcjellëse
· Termat e Referencës së Skemës së Subvencioneve për Start-up dhe Ndërmarrje për Riciklim dhe Ekonomi Qarkore. 
· Formulari për aplikim;
· Formulari i buxhetit;
· Udhëzuesi për aplikim;
· Shembull i deklaratës për konfliktin e interesit, vërtetësinë e të dhënave, mungesën e mashtrimit/keqpërdorimit dhe financimit të dyfishtë;

